ব্রুনাই
ব্রুনাই দুইটি আলাদা এলাকা নিয়ে গঠিত। এদের মধ্যে পশ্চিমেরটি বৃহত্তর। দুই এলাকাতেই সমুদ্র বন্দর আছে। তবে দুইটিকেই মালয়শিয়ার সারাওয়াক প্রদেশ ঘিরে রেখেছে। বন্দর সেরি বেগাওয়ান ব্রুনাইয়ের রাজধানী। ব্রুনাইয়ের আয়তন মাত্র ৫,৭৬৫ বর্গকিলোমিটার।
বরমী ইউনিয়ন
বরমী ইউনিয়নের বরমী নামকরণের পিছনে রয়েছে এক সুদীর্ঘ ইতিহাস। বাংলার স্বাধীন নবাব ঈসা খাঁর এক যুদ্ধ সংগঠিত হয়েছিল বার্মা, অর্থাৎ বর্তমান মায়ানমার সাথে। বার্মা সৈন্যদল ঈসা খাঁর রাজধানী এগার সিন্দুর আক্রমনের উদ্দেশ্যে বর্তমান বরমী গ্রামে অবস্থান নেয়। তখন এই এলাকায় গভীর বন ছিল। মানুষ বার্মা বাহিনীর অবস্থান উল্লেখকালে এই জায়গাকে বার্মায়া বলে চিহ্নিত করত। পরবর্তীতে বার্মায়া শব্দটিই এ অঞ্চলের জনসাধারণের আঞ্চলিকতায় বরমী নামক স্থানে রূপান্তরিত হয়। পাকিস্তান আমলে বরমী ইউনিয়নে পরিনত হয়। এখানে প্রাচীন কাল থেকে একটি বড় বাজার আছে এবং এই বাজারকে বাংলাদেশের সর্ববৃহৎ বাজার বলে ধারণা করা হয়।